66. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 1185/521 της 10 Φεβρ./19 Μαΐου 1988 (ΦΕΚ Β΄  299) Διαδικασία και προϋποθέσεις επιστροφής του φόρου προστιθέμενης αξίας, σύμφωνα με τις διατάξεις των περιπτ. α, β και γ, εκτός αυτών που ρυθμίζονται με την Π. 3082/87 απόφαση, της παρ. 1 του άρθρ. 27 του Νόμ. 1642/1986. Έχοντας υπόψη τις κατωτέρω διατάξεις του Νόμ. 1642/1986 «για την εφαρμογή του φόρου προστιθέμενης αξίας και άλλες διατάξεις» (ΦΕΚ 125 Α) όπως ισχύουν: α.των παρ. 1 και 2 του άρθρ. 23. β.της παρ. 3 του άρθρ. 25. γ.των περιπτ. α, β και γ΄, εκτός αυτών που ρυθμίζονται με την Π. 3082/1987 απόφαση, της παρ. 1 και της παρ. 5 του άρθρ. 27. δ.της παρ. 1 του άρθρ. 28. ε.της παρ. 2 του άρθρ. 31 και στ.της παρ. 3 του άρθρ. 58, αποφασίζουμε: Άρθρ.1.-Ο φόρος προστιθέμενης αξίας, ο οποίος καταβλήθηκε στο δημόσιο με έκτακτη προσωρινή δήλωση από τον υπόχρεο - μη υποκείμενο, επιστρέφεται με τις προϋποθέσεις και τη διαδικασία που ορίζεται κατωτέρω. 1.Να έχει καταβληθεί αχρεώστητα. Σελ. 358,780 Τεύχος Ι-9-1 Σελ. 36 Αχρεώστητη καταβολή συνήθως υπάρχει, όταν από νομικό ή πραγματικό σφάλμα έχει περιληφθεί στη δήλωση φορολογητέα αξία μη υποκείμενη ή υπερβαίνουσα την πραγματική ή καταβλήθηκε φόρος για συναλλαγή, η οποία δεν ολοκληρώθηκε ή ακυρώθηκε μεταγενέστερα κτλ. Αρμόδιος να κρίνει, αν υπάρχει περίπτωση αχρεώστητης καταβολής, σε κάθε περίπτωση, είναι ο Οικονομικός Έφορος, στην περιφέρεια του οποίου έχει την κατοικία ή τη συνήθη διαμονή του ο δικαιούχος της επιστροφής. 2.Για την επιστροφή του φόρου που προβλέπεται στην παρ. 1 του παρόντος άρθρου, ο δικαιούχος της επιστροφής υποβάλλει μέσα στην προθεσμία που ορίζεται για την παραγραφή των αξιώσεων κατά του δημοσίου για αχρεωστήτως ή παρανόμως καταβληθέντα ποσά (άρθρ. 91 Ν.Δ. 321/1969 όπως ισχύει), στον παραπάνω αρμόδιο Οικονομικό Έφορο, αίτηση μερικής ή ολικής ανάκλησης της αρχικής δήλωσης και επιστροφής του φόρου. Στην αίτηση αυτή περιγράφεται αναλυτικά ο λόγος της ανάκλησης και συνυποβάλλονται τα, κατά περίπτωση, δικαιολογητικά, από τα οποία προκύπτει η ορθότητα του αιτήματος επιστροφής, καθώς και κάθε άλλο στοιχείο που θα ζητηθεί από τον αρμόδιο Οικονομικό Έφορο για την πιστοποίηση του γεγονότος ή τη διευκόλυνση του ελέγχου. 3.Ο Οικονομικός Έφορος: α.ενεργεί έλεγχο στα υποβαλλόμενα ή επιδεικνυόμενα σ’ αυτόν δικαιολογητικά και συντάσσει έκθεση από την οποία προκύπτει η ικανοποίηση ή μη, ολικά ή μερικά, του αιτήματος, καθώς και το ποσό του φόρου που επιστρέφεται. 28.Ζ.ζ.66 Φόρος Προστιθέμενης Αξίας β.εκδίδει απόφαση για τη μερική ή ολική ικανοποίηση του αιτήματος, το βραδύτερο εντός μηνός από την υποβολή της αίτησης επιστροφής, συντάσσει το ειδικό τετραπλότυπο ατομικό φύλλο έκπτωσης Φ.Π.Α. (ΤΑΦΕ) της απόφασης Π. 1489/1465/1987 και το διαβιβάζει στο αρμόδιο δημόσιο ταμείο. γ.σε περίπτωση μη ικανοποιήσης, ολικά ή μερικά, του αιτήματος επιστροφής, κοινοποιεί στον αιτούντα την απόφασή του και αντίγραφο της έκθεσης ελέγχου. δ.για τις λοιπές ενέργειες, σχετικά με την καταχώριση των αποφάσεων επιστροφής Φ.Π.Α. και τις υποχρεώσεις του αρμόδιου δημόσιου ταμείου, ισχύουν οι διατάξεις της περίπτ. δ΄ της παρ. 7 και της παρ. 8 της Π. 3082/2516/13.5.1987 απόφασης. Άρθρ.2.-Ο υποκείμενος που κατέβαλε αχρεώστητα το φόρο προστιθέμενης αξίας στο δημόσιο για συναλλαγή, η οποία δεν ολοκληρώθηκε ή ακυρώθηκε μεταγενέστερα ή για οποιοδήποτε άλλο λόγο, δικαιούται να τον αναζητήσει με τη διαδικασία που προβλέπεται στο άρθρ. 1 της παρούσας, εφόσον δεν μπορεί να τον συμψηφίσει με φόρο εκροών στην ίδια ή στην αμέσως επόμενη φορολογική περίοδο με την επιφύλαξη των διατάξεων του άρθρ. 28 του Νόμ. 1642/1986. Άρθρ.3.-Το πιστωτικό υπόλοιπο της προσωρινής δήλωσης που οφείλεται σε διαφορά συντελεστών εισροών-εκροών επιστρέφεται με τις προϋποθέσεις και τη διαδικασία των αποφάσεων Π. 3082/87 και Π. 5514/87 και δεν μπορεί σε καμία περίπτωση να υπερβεί τη διαφορά του φόρου, που προκύπτει, αν αφαιρέσουμε το φόρο που αναλογεί στις εκροές από το φόρο που θ’ αναλογούσε, αν τις πολλαπλασιάζαμε με το μέσο σταθμικό συντελεστή των εισροών. Άρθρ.4.-Το πιστωτικό υπόλοιπο της εκκαθαριστικής δήλωσης, το οποίο προέρχεται από φόρο εισροών ή από φόρο που οποιαδήποτε αιτία καταβλήθηκε στο δημόσιο αχρεώστητα, επιστρέφεται, στον υπόχρεο-υποκείμενο, με τις προϋποθέσεις και τη διαδικασία που ορίζεται κατωτέρω: 1.Να είναι αδύνατος ο συμψηφισμός στην επόμενη διαχειριστική περίοδο. Αδυναμία συμψηφισμού του πιστωτικού υπολοίπου στην επόμενη διαχειριστική περίοδο συνήθως υπάρχει, όταν ο υποκείμενος πραγματοποιεί αποκλειστικά ή κατά κύριο λόγο απαλλασσόμενες πράξεις με δικαίωμα έκπτωσης του φόρου εισροών τους, ή πραγματοποιεί πράξεις του άρθρ. 6, ή άλλες πράξεις για τις οποίες ο φόρος καταβάλλεται με έκτακτη δήλωση, ή διακόπτει τις εργασίες της επιχείρησής του, ή η αξία των φορολογητέων εκροών (π.χ. λόγω επιδότησης) είναι χαμηλότερη από την αξία των φορολογητέων εισροών κτλ. Ο Οικονομικός Έφορος είναι αρμόδιος να κρίνει, σε κάθε περίπτωση, αν υπό κανονικές συνθήκες λειτουργίας της επιχείρησης, είναι αδύνατο να μεταφερθεί το πιστωτικό υπόλοιπο για έκπτωση στην επόμενη διαχειριστική περίοδο. α.Για την επιστροφή του πιστωτικού υπολοίπου της παραγράφου αυτής ο υποκείμενος στο φόρο συμπληρώνει στο έντυπο της εκκαθαριστικής δήλωσης την ένδειξη ότι επιθυμεί την επιστροφή. Συγχρόνως υποβάλλει τα, κατά περίπτωση, δικαιολογητικά, από τα οποία αποδεικνύεται το βάσιμο των ισχυρισμών του. β.Ο Οικονομικός Έφορος: βα.ενεργεί προσωρινό έλεγχο στα βιβλία της επιχείρησης, καθώς και στα δικαιολογητικά που έχουν συνυποβληθεί με την εκκαθαριστική δήλωση και συντάσσει έκθεση, από την οποία προκύπτει η ολική ή μερική ικανοποίηση του αιτήματος και το ποσό του φόρου που επιστρέφεται. Το ποσό αυτό, σε περίπτωση διακοπής εργασιών επιστρέφεται ολόκληρο, στις λοιπές περιπτώσεις δεν μπορεί να υπερβεί το ποσό του φόρου που θ’ αναλογούσε στις εκροές, αν εφορολογούντο στο ακέραιο, ή δεν εφορολογούντο με ειδικό τρόπο. ββ.εκδίδει απόφαση για την ολική ή μερική ικανοποίηση του αιτήματος, το βραδύτερο μέσα σε 4 μήνες από την υποβολή της εκκαθαριστικής δήλωσης, συντάσσει το ειδικό τετραπλότυπο ατομικό φύλλο έκπτωσης Φ.Π.Α. (ΤΑΦΕ) της απόφασης Π. 1489/1465/1987 για το ποσό του φόρου που επιστρέφεται και το διαβιβάζει στο αρμόδιο δημόσιο ταμείο. Στην πιο πάνω απόφαση γίνεται ρητή μνεία, ότι η επιστροφή του φόρου τελεί υπό την επιφύλαξη του οριστικού ελέγχου. βγ.για τις λοιπές ενέργειες του οικονομικού εφόρου και του αρμόδιου δημόσιου ταμείου ισχύουν οι διατάξεις των περίπτ. γ΄ και δ΄ της παρ. 3 του άρθρ. 1 της παρούσας. 2.Ή να οφείλεται σε διαφορά συντελεστών εισροών-εκροών. Το πιστωτικό υπόλοιπο που οφείλεται σε διαφορά συντελεστών εισροών-εκροών, κατά το μέρος που, σύμφωνα με το άρθρ. 3 της παρούσας απόφασης δεν έχει επιστραφεί κατά τη διάρκεια της διαχειριστικής περιόδου, επιστρέφεται με τη διαδικασία και τις προϋποθέσεις της προηγούμένης παραγράφου. (Μετά τη σελ. 358,780) Σελ. 358,781 Τεύχος Ι-9-1 Σελ. 37 Φόρος Προστιθέμενης Αξίας 28.Ζ.ζ.66 3.Με την ίδια ως άνω διαδικασία επιστρέφεται το πιστωτικό υπόλοιπο που οφείλεται σε πράξεις των περιπτ. α, β, γ και δ της παρ. 2 του άρθρ. 23, με εξαίρεση τις πράξεις που ρυθμίζονται με τις αποφάσεις μας Π. 3082/1987 και Π. 5514/1987. Άρθρ.5.-1.Το πιστωτικό υπόλοιπο που επιστρέφεται σύμφωνα με τις διατάξεις των άρθρ. 3 και 4 της παρούσας απόφασης,, προσαυξάνεται με το ποσό του φόρου αποθεμάτων, με τους όρους και τις προϋποθέσεις του άρθρ. 56 και των σχετικών αποφάσεων που ρυθμίζουν τις λεπτομέρειες της επιστροφής του. 2.Το ποσό του φόρου που επιστρέφεται σύμφωνα με τις διατάξεις της παρούσας απόφασης δεν μπορεί να μεταφερθεί για συμψηφισμό στην επόμενη φορολογική περίοδο. Άρθρ.6.-Η απόφαση αυτή, που ισχύει από 1.1.1987, να δημοσιευθεί στην Εφημερίδα της Κυβερνήσεως.